Weekendens VM i pløjning i Thy resulterede i hele tre bronzemedaljer til Danmark. De to danske deltagere, Jens Iversen fra Mors og Søren Korsgaard fra Holstebro, fik pløjet sig så godt igennem markerne, at det blev til tre bronzemedaljer. - Jeg er yderst tilfreds med mit resultat, og jeg pløjede med om guldet hele vejen. Det er sjældent, at mærke så stor tilskueropbakning til et pløjestævne, så det gav mig ekstra lyst til at præstere godt, at der var så stor en klynge af mennesker ud for mit pløjefelt," siger Jens Iversen i en pressemeddelelse. VM i pløjning blev afholdt i weekenden på en mark ved Thisted. Der deltog pløjere fra 29 lande, og arrangørerne oplyser, at 5.000 gæster besøgte verdensmesterskabet.

Referat:
Det blev til tre bronzemedaljer for Danmark ved weekendens VM i pløjning.